قوزیی مقدونیه حکومتی ناظیرلر شوراسی‌نین 29 مارس 140-جی ایجلاسیندا قوزیی مقدونیه تورک مدنیت مرکزی‌نین یارادیلماسینا قرار وئریب.
قوزیی مقدونیه-نین سیاسی سیستم و جمعیتلرآراسی علاقه‌لر ناظیرینین تورک اصیل‌لی معاوینی جابیر دوکو سوسیال مئدیا حسابیندا "قوزیی مقدونیه تورک مدنیت مرکزی یاراتماق قرارینا گلدیکلرینی بو سؤزلرله پایلاشیب: "قارشییا قویدوغوموز مقصدلری رئاللاشدیرماغا داوام ائتدیک. عزمکار، تیتیز و فداکار ایش نتیجه‌سینده پارتیامیزین سئچکی پروقرامیندا بو مهم لاییحه‌نی رئاللاشدیردیغیمیزدان چوخ ممنونوق.
قورومون ایشی دؤولت بودجه‌سی حسابینا تامین ائدیله‌جک. بو، قوزیی مقدونیه تورک‌لری‌نین مدنی دگرلرینی تبلیغ ائتمک، معاصر مدنیت و اینجه صنعت ساحه‌سینده استعدادلی تورک گنج‌لرینه اؤزلرینی ایفاده ائتمک اوچون ایمکان‌لار یارادا‌جاق. حکومتین بو تشببوسو قوزیی مقدونیه-نین چوخ میللت‌لی قورولوشونون قورونوب-ساخلانیلماسی و اینکیشافی باخیمیندان بؤیوک اهمیت کسب ائدیر".
قئید ائدک کی، جابیر دوکو قوزیی مقدونیه حکومت کوالیسیونونو پارچاسی اولان تورک حرکت پارتیاسیندان (THP) اولان ناظیر معاوینی‌دیر.
